<<เป้าหมายการจรกรรม>>

     ห้าง Future Park รังสิต ชั้น B ฝั่ง Robinson อยู่ตรงหัวมุมทางแยกเข้า Tops ตรงข้ามกับร้าน Gindaco ครับ

<<หัวหน้าแก๊งค์อธิบายแผน>>

      น้อง GB มาห้างนี้ ดั่งตรวจเยี่ยมกิจการอีกครั้ง 555+ แวะเวียนหาร้านเค้กร้านโปรดร้านหนึ่งก็ว่าได้ซะหน่อย Vista café เปิดกินพื้นที่บริเวณโซนด้านล่างนี้พอสมควร และนับได้ว่าเป็นร้านแรกๆที่เห็นถึงความเปลี่ยนแปลง ก่อนจะกลายร่างร่ายมนต์ Zpell แบบสมบูรณ์แบบ 555+ ร้านแบ่งครึ่งมาจากส่วนหนึ่งของร้าน Verasu ซึ่งหลายๆท่านก็คงทราบแล้วว่าอยู่ใน group เดียวกันครับ พื้นที่ดูเบี้ยน้อยหอยกาบลงไปเยอะ แต่ก็ยังคงสีสีนหน้าตาอย่างเป็นเอกลักษณ์ดี เราสะดุดตากับการนำเสนอเมนูไอศครีมที่ทางร้านเชิดชูจัง เนื่องจากมีการเลือกใช้ส่วนผสมระดับพรีเมี่ยม ทั้งนมและผลไม้ และแบ่งตามความเหมาะสมกับกรุ๊ปเลือดเลยทีเดียว (เค้าว่างั้น) 555+ ทั้งที่ทำจากนมถั่วเหลือง สำหรับผู้แพ้นมวัวหรือทำจากนมวัวก็มี และมีรสที่เป็นแบบ Low จนไปถึง Free sugar กันเลย แถมมีบูสเตอร์เร่งพลังเพื่อให้เหมาะกับกรุ๊ปเลือดเข้าไปอีก เช่น คอลลาเจนปลาน้ำลึก ซอยโปรตีนและ เวย์โปรตีน เป็นต้น แหม...เชิญชวนกันเช่นนี้ ต้องลองไล่ล่ากันไปดูจ๊ะ

<<สิ่งล้ำค่าที่ไล่ล่ากัน>>
 
     - Zucchini Prune Cake (80 บาท) ????????????????: มาแล้วไม่ทานเค้กก็คงจะไม่ได้ จึงลองทานเค้กลูกพรุนกันดูบ้างครับ เนื้อดูแน่นพอสมควรไม่พรุน เหมือนชื่อแหะ 555+ ตลกจริงๆนะเราเนี้ย 555+ เนื้อลูกพรุนแทรกเยอะพอสมควรเลยครับ เนื้อบางเบา ทานแล้วรู้สึกว่าเบาจริงๆ หอม หวานกำลังพอเหมาะ โดยเฉพาะเมื่อได้ทานรวมกับครีมขาวที่เนียน ละมุน หวาน มันพอดิบพอดี ลงตัวมากๆ พร้อมเนื้อลูกพรุนและเชอร์รี่ด้านบนประดับเล็กน้อย รู้สึกมีสุขภาพดีเลยครับ 555+

     - Carrot Cheese Cake (75 บาท) ????????????????: เค้กแครอทของร้านมีเอกลักษณ์ดีครับ เป็นเค้กที่มีเนื้อละเอียดและพรุนน้อยมากๆ ค่อนข้างหาแนวนี้ได้ยากเหมือนกัน แครอทป่วนไปทั่วตัว และชีสก็หอมพอใช้ได้เลย และมาสะดุดรักกับเจ้าครีมด้านบนและแทรกอยู่ตรงกลางอีกเช่นเคย ที่มีเนื้อถั่วแบบบางๆ กรึบๆกรับๆปนกับความมันและหวานพอดีๆของครีม อ่อนระทวยแทบม้วยมอดกันไปจ๊ะ 555+

     - Ovaltine malt (Regular : 60 บาท) ????????????: อยากสดใสแข็งแรงต้องเลือกจ๊ะ 555+ เนื้อไม่เนียนมาก ออกเกร็ดเบาๆ หวานน้อย ไม่เข้มข้นดั่งมุ่งหวังครับ

     - Kraton Sorbet (Regular : 60 บาท) ????????????: กระท้อน เชอร์เบท เปรี้ยวนำพอสมควร ออกแนวแหลมๆ หวานตามพอได้ เนื้อไม่เนียนมาก ออกเกร็ดๆเหมือนกัน พอใช้ได้ครับ

<<เช็คของหลังเสร็จงาน>>

     >รสชาติ – 3.5/5 : เนื้อเค้กยังโดดเด่นเป็นเอกลักษณ์ เบาบางแต่แน่นเต็มคำ องค์ประกอบและการดีไซน์รสชาติดี เนียนละเอียด หวาน กลมกล่อม ไม่ปรี๊ดปราด ไม่เลี่ยนแบบผมชื่นชอบ แต่ไอศครีมดูเหมือนจะยังไม่ค่อยโดนเท่าไหร่ ยังไม่เนียนดั่งปราภนา แถมความเข้มข้นยังไม่สุดจ๊ะ สรุป วัตถุดิบดี รสสัมผัสดีใช้ได้ ความสดใหม่และสะอาดดี ความหอมพอใช้ได้ ความเข้มข้นดีใช้ได้ หน้าตาและสีสันน่าทานปานกลางครับ 

     >ราคา – 3.5/5  : พอได้แวะหากันกระชับความสัมพันธ์ก็พอ คุณภาพโดดเด่นตามมาตรฐานครับ เค้กยังจัดเต็มเหมือนเดิม ชิ้นโต น่าพึงพอใจ แต่เจ้าไอศครีม นี่ราคาโหดไปหน่อย น้อง GB ทานบ่อยๆไม่ไหวอ่ะ...จ้า

      >บรรยากาศ – 3.5/5 : ร้านเล็กไปเยอะพอควรครับ เมื่อเทียบกับหลายๆสาขาอื่นๆ มีเก้าอี้โซนเบาะนิ่มๆ นั่งได้แค่ 3-4 โต๊ะ ด้านริมผนัง และแบบหันหน้าออกหน้าร้านประมาณหนึ่ง แอร์เย็นสบายๆใช้ได้ แต่ไม่ค่อยมีสิ่งอำนวยความสะดวกมากนักเช่นสาขาอื่นๆ นั่งได้เพลินๆพอควร คนพลุกพล่านพอประมาณ อารมณ์คนเดินดูของร้าน Verasu ก็ชะแว้บมาเยี่ยมชมร้านต่อ 555+ ความสะอาดสะอ้านและเป็นระเบียบระบบดีใช้ได้ครับ 

     >บริการ – 3.5/5 : พี่ๆน้องๆต้อนรับผมอย่างดีใช้ได้เลยครับ พูดจาสุภาพดีใช้ได้และให้คำแนะนำดี ความรวดเร็วในการตระเตรียมปานกลาง สถานที่จอดรถสะดวกตามสไตล์ห้างนี้ครับ 
 
<< คุ้มค่าเสี่ยงหรือไม่ >>

     อร่อย ดีต่อสุขภาพ ราคาไม่แรงมาก เป็นตัวเลือกที่พึ่งพาได้เสมอๆครับ

---------------------------------------------------------------------
     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.

